<classify> DERICK MILTON-BARIADI NAIBU Waziri ya Afya, Maendeleo ya Jamii, Jinsia,Wazee na Watoto, Dk. Faustine Ndungulile, amesema wizara hiyo imechoshwa nabaadhi ya viongozi wakiwemo wanasiasa ambao wamekuwa wakiingilia taaluma yaafya bila ya kufuata utaratibu. Kutokana na hali hiyo, alisema wizara haiko tayari kuona hali hiyo ikiendelea,huku akiwataka wanasiasa kuacha wataalamu hao wa afya watimize majukumu yao. Hayo aliyasema jana mjini Bariadi katika sherehe zamaadhimisho ya siku ya wakunga duniani ambazo kitaifa zimefanyikia mkoaniSimiyu. Alisema anashangazwa na watu hao ambao wamekuwa kilamara wakiingilia taaluma yao bila ya utaratibu na kutoa maneno na maagizoyanayokiuka sheria za kazi yao. Alisema watu hao wamekuwa wakiingilia taaluma yaafya pekee bila ya kuingilia taaluma nyingine, ambapo aliwataka kuacha maramoja na kuwaachia wataalamu kufanya kazi zao kwa ufasaha. Masuala ya kitaaluma yaachwe kwa wanataaluma, sektaya afya imeanza kuingiliwa sana, kila siku utasikia hili na lile, tuacheniwenyewe tufanye kazi kitaaluma, alisema Dk. Ndungulile. Alisema ni vizuri viongozi kuwasiliana na viongoziwa wizara kabla ya kuingilia jambo lolote kwenye idara hiyo, huku akiwatakakutumia zaidi mabaraza ya wafanyakazi katika kutatua jambo. Masuala ya kitaalamu yaacheni yatatuliwe kitaalamu, tumechoka na kuingiliwa, kama kuna tatizo wasiliana na sisi kwanza wizara au tumieni mabaraza ya wafanyakazi, sekta hii imeingiliwa sana sasa inatosha, alisema Dk. Ndungulile. Katika hatua nyingine, Naibu Waziri huyo alisema Serikalihaijakataza watu kuendelea kuzaa ila inasisitiza watu wazae watoto watakaowezakuwalea. Aliwataka wanaume nchini kwenda na wake zao klinikipindi wanapopata ujauzito ili kuunga mkono juhudi za Serikali katika kupambanana vifo vya mama na mtoto. Alisema Serikali itaendelea kuajiri wakunga zaidiili kufikia lengo la kuwa na wakunga 100,000, ambapo waliopo ni wakunga 47,870huku mahitaji yakiwa ni 52,130. Kwa upande wake Rais wa Chama cha Wakunga TanzaniaTAMA, Freddy Mwanga, alisema chama hicho kimesikitishwa na tamko la Serikalilililotolewa hivi karibuni juu ya kupunguzwa kwa sifa za kujiunga na ukunga. Alisema kitendo hicho kitaathiri sana ukuaji wataaluma yao ya uuguzi kutokana na kutompatia mkunga nafasi ya kujiendelezakatika vyuo vya elimu ya juu.  <topic>: kitaifa 